ଭାରତ ଲାଗି ବିପଦଜନକ ହୋଇପାରେ Covid-19 ନୂଆ ଷ୍ଟ୍ରେନଃ AIIMS ମୁଖ୍ୟ - Prameya News7\nଭାରତ ଲାଗି ବିପଦଜନକ ହୋଇପାରେ Covid-19 ନୂଆ ଷ୍ଟ୍ରେନଃ AIIMS ମୁଖ୍ୟ\n21/02/2021 at 7:06 PM\nନୂଆଦିଲ୍ଲୀ ୨୧।୨ଃ ଭାରତରେ ଦେଖା ଦେଇଥିବା କରୋନା ଭାଇରସ ମହାମାରୀର ନୂଆ ଷ୍ଟ୍ରେନ୍ ପ୍ରଥମେ ଦେଖାଦେଇଥିବା ଭୂତାଣୁଠାରୁ ଅଧିକ ମାରାତ୍ମକ। ଏହା କହିଛନ୍ତି ଅଖିଳ ଭାରତୀୟ ଆୟୁର୍ବିଜ୍ଞାନ ସଂସ୍ଥାନ (ଏମ୍ସ) ମୁଖ୍ୟ ଡା. ରଣଦୀପ ଗୁଲେରିଆ। ଏକ ଗଣମାଧ୍ୟମ ସାକ୍ଷାତକାରରେ ଡା. ଗୁଲେରିଆ କହିଛନ୍ତି ଯେ ଭୂତାଣୁର ଏହି ନୂଆ ପ୍ରକାର ଅଧିକ ସଂକ୍ରାମକ ଓ ବପିଦଜନକ।\nମହାରଷ୍ଟ୍ର, କେରଳ, ମଧ୍ୟପ୍ରଦେଶ ଓ ପଞ୍ଜାବରେ ସଂକ୍ରମଣ ବୃଦ୍ଧି ହେବା ପରେ କୋଭିଡ ନୂଆ ଷ୍ଟ୍ରେନକୁ ନେଇ ଦେଶରେ ଆତଙ୍କ ଖେଳିଯାଇଛି। ମହାରାଷ୍ଟ୍ରରେ କୋଭିଡ ସଂକ୍ରମଣ ବୃଦ୍ଧି ପରେ ୩ଜି ଜିଲ୍ଲାକୁ ଲକଡାଉନ କରାଯାଇଛି। ଏହା ଛଡା ସାରା ରାଜ୍ୟରେ କୋଭିଡ କଟକଣା କଡାକଡି କରାଯାଇଛି।\nକୋଭିଡ ନୂଆ ଷ୍ଟ୍ରେନ ଯୋଗୁ ସଂକ୍ରମଣ ବୃଦ୍ଧି ହେଉଥିବା ବେଳେ ସଂକ୍ରମଣର ଚିକିତ୍ସା କାଳରେ ସାବଧାନତା ଅବଲମ୍ବନ କରିବା ଲାଗି ଡା. ଗୁଲେରିଆ ପରାମର୍ଶ ଦେଇଛନ୍ତି। ଏଥିରେ କୋଭିଡ ଭାକସିନ ନେଇଥିବା ଲୋକେ ମଧ୍ୟ ସଂକ୍ରମିତ ନ ହେବେ ତାହା କହି ହେବନି ବୋଲି ସେ କହିଛନ୍ତି। ଏଣୁ ସଂକ୍ରମଣରୁ ଦୂରେଇ ରହିବାକୁ ଓ କଡ଼ା କଟକଣା ପାଳନ କରିବା ଲାଗି ଡା. ଗୁଲେରିଆ କହିଛନ୍ତି।\nତେବେଟାସ୍କଫୋର୍ସ ସଦସ୍ୟ ଡା.ଶଶାଙ୍କ ଯୋଶୀ ସାରା ଦେଶରେ ଏପର୍ଯ୍ୟନ୍ତ ୨୪୦ ଜଣ କରୋନା ନୂଆ ଷ୍ଟ୍ରେନରେ ଆକ୍ରାନ୍ତ ହୋଇଥିବାର ସୂଚନା ଦେଇଛନ୍ତି। ଟିକା କମ୍ ପ୍ରଭାବୀ ହେଲେ ମଧ୍ୟ ଭୂତାଣୁର ନୂଆ ପ୍ରକାର ବିରୋଧରେ କାମ ନିଶ୍ଚିତ କରିବ ବୋଲି ଡା. ଗୁଲେରିଆ ଆଶାବ୍ୟକ୍ତ କରିଛନ୍ତି।
